„Nimic!” Așa i-a răspuns lui Liviu Dragnea un participant la mitingul de la Suceava atunci când a întrebat ce a făcut PSD pentru români.

Șeful social-democraților e în vizită în comuna Dumbrăveni, unde participă la o conferință extraordinară pentru alegerea conducerii filialei PSD Suceava.

Cu ocazia mitingului electoral organizat astăzi în orașul moldovean, Dragnea nu a ratat ocazia de a șansa noi atacuri la adresa președintelui Klaus Iohannis și a Opoziției.

L. Dragnea: Gândiți-vă... zeci de ani de zile cum nu s-au interesat de satul românesc! Ce am făcut noi?

Participant la miting: Nimic!

L. Dragnea: Nimic ești tu, ți-o spun direct! Ai răbdare să-ți spun ce am făcut noi, mincinosule! Am mărit salariile la medici, așa cum n-au fost niciodată în România...

Liderul PSD a fost întâmpinat la Suceava cu fanfară și cântece populare. Acolo a primit asigurări că mai multe județe din Moldova îl susțin și îl vor chiar președintele țării.

Vinerea trecută, Liviu Dragnea a participat la un alt miting electoral de amploare, în Craiova. Atunci a declarat că ia în calcul o posibilă candidatură la prima funcție în stat, în funcție de cum evoluează situația sa juridică (fiind condamnat în primă instanță la 3 ani și jumătate de închisoare în dosarul angajărilor fictive de la Protecția Copilului Teleorman).

Subiectele tale preferate sunt și la Știrile Digi FM. Ca să știi!

Pe aceeași temă